CELEX: 32022D0863
Language: et
Date: 2022-05-24 00:00:00
Title: Nõukogu otsus (EL) 2022/863, 24. mai 2022, seisukoha kohta, mis võetakse Euroopa Liidu nimel 20. mai 1987. aasta ühistransiidiprotseduuri konventsiooniga moodustatud ELi-CTC ühiskomitees seoses kõnealuse konventsiooni muudatustega

2.6.2022   
               
               
                  ET
               
               
                  Euroopa Liidu Teataja
               
               
                  L 151/62
               
            
         NÕUKOGU OTSUS (EL) 2022/863,
         24. mai 2022,
         seisukoha kohta, mis võetakse Euroopa Liidu nimel 20. mai 1987. aasta ühistransiidiprotseduuri konventsiooniga moodustatud ELi-CTC ühiskomitees seoses kõnealuse konventsiooni muudatustega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis nõukogu otsusega 87/415/EMÜ (1) ühistransiidiprotseduuri konventsiooni (edaspidi „konventsioon“), (2) mis jõustus 1. jaanuaril 1988.
                  
               
                     (2)
                  
                  
                     Konventsiooni artikli 15 lõike 3 punkti a kohaselt võib konventsiooni artikli 14 lõike 1 kohaselt moodustatud ühiskomitee (edaspidi „ELi-CTC ühiskomitee“) oma otsusega võtta vastu konventsiooni liidete muudatusi.
                  
               
                     (3)
                  
                  
                     ELi-CTC ühiskomiteel tuleb 2022. aasta alguses vastu võtta otsus konventsiooni I, IIIa ja IV liite muutmise kohta.
                  
               
                     (4)
                  
                  
                     On asjakohane määrata kindlaks liidu nimel ELi-CTC ühiskomitees võetav seisukoht, kuna kõnealune otsus on liidule siduv. Kuna ELi-CTC ühiskomitee tuleb tavaliselt kokku vaid üks kord aastas, on asjakohane lubada liidu seisukoha väljendamist kas mõnel eelseisval kohtumisel või kirjaliku menetluse teel.
                  
               
                     (5)
                  
                  
                     Komisjoni delegeeritud määruse (EL) 2015/2446 (3) B lisa ja komisjoni rakendusmääruse (EL) 2015/2447 (4) B lisa muudeti vastavalt komisjoni delegeeritud määrusega (EL) 2021/234 (5) ja komisjoni rakendusmäärusega (EL) 2021/235 (6). Nendes lisades nähakse ette transiidideklaratsiooni ühised andmenõuded, vormingud ja koodid, et paremini ühtlustada ühiseid andmenõudeid, mida kasutatakse teabe säilitamiseks ja vahetamiseks tolliasutuste vahel ning tolliasutuste ja ettevõtjate vahel. Nimetatud muudatusi oli vaja, et tagada eri liiki deklaratsioonide ja teadete puhul kasutatavate elektrooniliste tollisüsteemide koostalitlusvõime. Seepärast tuleks vastavalt muuta konventsiooni IIIa liidet, mille sõnastus peegeldab delegeeritud määruse (EL) 2015/2446 B lisa ja rakendusmääruse (EL) 2015/2447 B lisa.
                  
               
                     (6)
                  
                  
                     Konventsiooni IIIa liite muutmise tõttu on vaja lõiked ja jaod ümber nummerdada. Seepärast tuleks konventsiooni I liites esinevad viited IIIa liitele viia kooskõlla uue numeratsiooniga.
                  
               
                     (7)
                  
                  
                     Konventsiooni IV liite sätted reguleerivad vastastikust abi nõuete sissenõudmisel. Need sätted on olulised, kuna kaitsevad ühistransiidiprotseduuri riikide, liidu ja liikmesriikide finantshuve. Need sätted tuleks läbi vaadata, et viia need kooskõlla vastavate liidu õigusnormidega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ELi-CTC ühiskomitee eelseisval kohtumisel või ELi-CTC ühiskomitees kirjaliku menetluse teel, põhineb käesolevale otsusele lisatud ELi-CTC ühiskomitee otsuse eelnõul (7).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 24. mai 2022
            
               
                  Nõukogu nimel
               
               
                  eesistuja
               
               B. LE MAIRE
            
         
         
            (1)  Nõukogu 15. juuni 1987. aasta otsus 87/415/EMÜ Euroopa Ühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahelise ühist transiidiprotseduuri käsitleva konventsiooni sõlmimise kohta (EÜT L 226, 13.8.1987, lk 2).
         
            (2)  EÜT L 226, 13.8.1987, lk 1.
         
            (3)  Komisjoni 28. juuli 2015. aasta delegeeritud määrus (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega (ELT L 343, 29.12.2015, lk 1).
         
            (4)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).
         
            (5)  Komisjoni 7. detsembri 2020. aasta delegeeritud määrus (EL) 2021/234, millega muudetakse delegeeritud määrust (EL) 2015/2446 ühiste andmenõuete osas ja delegeeritud määrust (EL) 2016/341 teatavatel vormidel kasutatavate koodide osas (ELT L 63, 23.2.2021, lk 1).
         
            (6)  Komisjoni 8. veebruari 2021. aasta rakendusmäärus (EL) 2021/235, millega muudetakse rakendusmäärust (EL) 2015/2447 ühiste andmenõuete vormingute ja koodide, teatavate järelevalve-eeskirjade ning kauba tolliprotseduurile suunamiseks pädeva tolliasutuse osas (ELT L 63, 23.2.2021, lk 386).
         
            (7)  Vt dokument ST 7680/22 ADD 1 aadressil http://register.consilium.europa.eu.